Niello

Niello (italiensk niello; grunnbetydning «sortaktig», av latin nigellus, «svart, mørk»)«niello», NAOB er betegnelsen på en gammel teknikk for å dekorere metalloverflater med mørkere innlegg i mønster. Innlegget lages av en legering av sølv, bly og kobber med tilsetning av svovel og boraks. Mønsteret inkrusteres (overflateteknikk)«inkrustere», NAOB i gjenstanden som skal dekoreres. Så fylles rillene med den tørre legeringen i form av pulver. Deretter varmes gjenstanden forsiktig opp til legeringen smelter og fyller rillene. Deretter slipes og poleres overflaten. Dermed blir nielloinnlegningen stående som svarte eller helt mørke linjer i overflaten.Levinson (1973), s. 528 Den kan også brukes sammen med andre teknikker for metallbearbeidelse for å dekke større områder, som sett på himmelen i diptyken (dobbeltavle) som er illustrert her.

 Anvendelse 
Navnet stammer fra det latinske nigellum for stoffet, eller nigello eller neelo, middelalderens latin for svart.Osborne (1975), s. 594 Selv om den historisk sett er mest vanlig i Europa, er den også kjent fra mange deler av Asia og Det nære østen.

Niello ble brukt på en rekke gjenstander, blant annet sverdfester, alterkalker, tallerkener, horn, pynt til hester, smykker som armbånd, ringer, anheng og små beslag som stropper, veskestenger, knapper, beltespenner og lignende.Osborne (1975): s. 595 Det ble også brukt til å fylle ut bokstavene i inskripsjoner gravert på metall. Perioder hvor gravering fylt ut med niello har blitt brukt for å lage hele bilder med figurer har vært relativt få, men omfatter noen betydelige prestasjoner. Innen bruk av ornament kom den til å få konkurranse fra emalje, med langt bredere fargemuligheter, som til slutt fortrengte niello i det meste av Europa.

 Referanser 

 Litteratur 
 Levinson Jay A., red. (1973): Early Italian Engravings from the National Gallery of Art, National Gallery of Art, Washington (Catalogue), , LOC 7379624
 Osborne, Harold, red. (1975): «Niello», The Oxford Companion to the Decorative Arts, OUP, ISBN 0198661134

 Eksterne lenker 

 «Niello Metal Mixture», artikkel ved E. Brepohls, Ganoksin.com

Kategori:Legeringer
Kategori:Smykker